Tedis (filmas)
Tedis (angl. Ted) – JAV 2012 metais sukurta komedija, kurioje vaidina Markas Valbergas ir Mila Kunis. Filmą režisavo ir scenarijų parašė Setas Makfarleinas, išgarsėjęs animaciniais serialais „Amerikietiškas tėvelis“, „Šeimos bičas“ ir „Klyvlendo šou“. Filmas uždirbo 547 milijonus dolerių ir tapo metų pelningiausiu R kategorijos filmu (skirtu asmenims iki 17 metų žiūrėti su tėvais), visų laikų pelningiausia R kategorijos komedija ir užėmė 12 vietą daugiausiai uždirbusių 2012 metų filmų sąraše . Lietuvos kino teatruose filmas buvo priskirtas N – 18 kategorijai . Juosta uždirbo 817 tūkst. litų . Filmo daina „Everybody Needs a Best Friend“ buvo nominuota Oskarui.